Kup UEFA 1996/1997.
Kup UEFA 1996/1997. je bilo 26. izdanje evropskog nogometnog klupskog takmičenja Kupa UEFA. Takmičenje u Kupu UEFA je bilo podijeljeno u dvije faze: kvalifikacija i nokaut faza takmičenja. Finale su odigrali Schalke 04 i Inter Milano. Nakon dvije finalne utakmice sveukupni rezultat bio je 1-1. U produžecima druge utakmice nije bilo golova te je pobjednik odlučen jedanaestercima. Schalke 04 je boljim izvođenjem jedanaesteraca rezultatom 4-1 bio uspješniji te je prvi put u svojoj historiji osvojio Kup UEFA. Najbolji strijelac Kupa UEFA 1996/97. bio je Maurizio Ganz sa 8 postignutih golova.